व्हाइट हाउस की प्रेस सचिव सारा सैंडर्स ने कहा था कि शिखर वार्ता की तैयारी करने एक दल सिंगापुर रवाना हो गया है। लेकिन आज , ट्रंप ने ट्वीट किया कि अमेरिकी अधिकारी वार्ता की तैयारी करने उत्तर कोरिया पहुंच चुके हैं। ट्रंप ने एक अन्य ट्वीट में कहा, “मुझे वास्तव में लगता है कि उत्तर कोरिया में काफी क्षमता है और एक दिन वह बेहतरीन आर्थिक एवं वित्तीय राष्ट्र बनेगा। किम जोंग – उन इसपर मुझसे सहमत होंगे। ऐसा जरूर होगा।”